kardosdrur/scandi-wiki huggingface dataset:
Fuld af løgn (film fra 1997)

Fuld af løgn (originaltitel: Liar Liar) er en amerikansk filmkomedie fra 1997 med Jim Carrey i hovedrollen. Den blev instrueret af Tom Shadyac efter et manuskript skrevet af Paul Guay og Stephen Mazur. Carrey blev for sin præstation i filmen nomineret til en Golden Globe-pris i 1998 for bedste mandlige skuespiller i en komedie/musical.

Handling 
Fletcher Reede er en meget karrierefokuseret advokat og fraskilt far. Han har som vane at bryde løfter om at være sammen med sin unge søn Max hvis jobbet kommer i vejen, og derefter plejer han at lyve ovefor sin eks-kone Audrey og Max om grunden til at han kommer for sent til aftaler. Fletcher skuffer Max en gang for meget da han går glip af fødselsdagsfesten, og han må møde konsekvenserne da Max ønsker at faren ikke kan lyve mens han blæser sine lys ud i kagen. Følgen er at Fletcher ikke kan lyve de næste 24 timer. 

Fletcher havner hurtigt i pinlige situationer, hvor han siger det han tænker i stedet for det han har lyst til at sige, siden han ikke er i stand til at lyve. Dette sker på et dårlig tidspunkt siden han har en sag i retten som han bør vinde, siden det vil hjælpe ham godt på vej med karrieren. Hans hovedvidne er villig til at begå mened for at vinde sagen, men Fletcher finder ud af at han ikke engang kan stille et spørgsmål hvis han ved at svaret er en løgn. I mellemtiden truer Audrey med at flytte til Boston med sin nye kæreste Jerry, og at tage Max med sig.

Igennem handlingen i filmen finder Fletcher ud hvad, som virkeligt er vigtigt for ham, og i slutningen forhindrer han  sønnen i at rejse langt væk fra ham. Han formår også at vinde sagen ved hjælp af ærlighed da han finder et smuthul i loven, og dette fører til at han får fuld forståelse for hvad han er i færd med at miste.

Taglines 
 Trust Me.
 Would I lie to you?
 Coming soon. Honest.

Rolleliste

Cheri Oteri og Randall Cobb har gæsteoptrædener

Eksterne henvisninger
 
Tilly Fans 
http://www.krista-allen.com 

Komediefilm fra USA
Amerikanske film fra 1997
Venstre Seinebred

Venstre Seinebred () er den sydlige bred af floden Seinen i Paris. Her løber floden stort set i vestlig retning og deler byen i to dele. Set i flodens retning, er den sydlige bred på venstre hånd, og den nordlige (højre) Seinebred, (Rive Droite) til højre.

Blandt de berømte gader i denne del af byen er Boulevard Saint-Germain, Boulevard Saint-Michel og Rue de Rennes.

"Rive Gauche" eller "venstre bred" henviser i almindelighed til en tidligere æra i byens historie, hvor det dels var studenternes bydel og dels var kunstnernes, forfatternes og filosoffernes. Blandt de sidste var navne som Pablo Picasso, Arthur Rimbaud, Paul Verlaine, Henri Matisse, Jean-Paul Sartre, Ernest Hemingway, F. Scott Fitzgerald og dusinvis af andre medlemmer af det dengang omfattende kunstnersamfund på Montparnasse. De har givet navnet venstre Seinebred et anstrøg af bohemetilværelse og kreativitet.

Studenterområdet, som kaldes Latinerkvarteret, er et område på venstre bred i 5. arrondissement. Det har fået sit navn, fordi latin engang i udbredt grad blev talt af de mange studerende, som holdt til i nærheden af Université de Paris (Sorbonne).

Se også 
 Paris' arrondissementer

Paris
Waagepetersens Eftf.

Waagepetersen's Eftf. A/S var et dansk vingrossistfirma, grundlagt i 1808 af Christian Waagepetersen (1787-1840), der blev kgl. hof-vinhandler. Sønnen Mozart Waagepetersen (1813-1885) videreførte forretningen og var ligeledes leverandør til hoffet. Senere blev titlen dog mistet til Kjær & Sommerfeldt.

Virksomheden blev omdannet til aktieselskab i 1940, men i 1972 blev selskabet opkøbt af og indlemmet i Taster Wine A/S. Fra 1944 var Torben Anthon direktør.

Forretningen lå på Store Kongensgade 79 i København.

Kilder 
 Danmarks ældste forretninger 1100-1911, Kraks Forlag 1950

Grossistvirksomheder i Danmark
Tidligere virksomheder i København
Etableret i 1808
Ophørt i 1972
Leverandører til Det Kongelige Danske Hof
Mozart Waagepetersen

Ludvig Lorentz Mozart Waagepetersen (22. oktober 1813 i København – 25. februar 1885 sammesteds) var en dansk vinhandler og officer.

Mozart Waagepetersen var søn af kgl. hof-vinhandler Christian Waagepetersen og Albertine Emerentze født Schmidt. Hans fornavn skyldtes familiens store kærlighed til musikken. Efter faderens død 1840 overtog han familieforretningen og drev den videre. Han var også kaptajn i Kongens Livjægerkorps og blev i 1867 portugisisk vicekonsul for København.

Waagepetersen huskes især som Rosenvængets grundlægger. Han købte i 1857 dette areal på det landlige og ubebyggede Østerbro af familien Tutein, og året efter begyndte han en udstykning til byggegrunde. Det blev til Danmarks første villakvarter. Da Waagepetersen sluttede udparcelleringen i 1872, var 49 grunde solgt. Han byggede samme år en villa til sig selv på hjørnet af Rosenvængets Sideallé og Rosenvængets Hovedvej (nr. 32) som supplement til byhuset i Store Strandstræde. På det tidspunkt var der begyndt at komme gasbelysning. Inden udstykningen havde Waagepetersen dog måttet frikøbe sig af Københavns Magistrats forkøbsret til det gamle "Rosenvenge".

Han var gift med Erik Skrams faster Mathilde Schram.

Waagepetersens villa blev i 2006 revet ned trods protester.

Noter

Se også 
 Mozart Petersen

Kilder 
 Mozart Waagepetersens arkiv i Københavns Kommune

Officerer fra Danmark
Danskere i 1800-tallet
Personer fra København
Købmænd fra Danmark
Brøns Kirke

Brøns Kirke, 15 km S for Ribe.

Den anselige kirke består af romansk apsis, kor og skib samt sengotisk tårn af Tørninglen-type. Apsis og kor opførtes o. 1200 af tufsten. Apsis har en smuk blændingsdekoration på 5 felter mellem lisener og halvsøjler. 3 felter har (nu blændede) vinduer med småsøjler i de udvendige karme. På korets nordside en lukket præstedør. Skibets kor og korets nordmur har bevaret murdekorationerne (en blænding, lisener, rundbuefrise). Tagrytteren blev fornyet 1651, men hører formentlig til det oprindelige anlæg. Alt tagværk er oprindeligt.

I et vindue i skibet er 1931 indsat et glasmaleri af Johan Thomas Skovgaard. På skibets nordvæg kalkmalerier fra o. 1530, restaureret 1907: Skt. Christoffer og Jesusbarnet, Kristus ' i persekarret (skal illustrere, hvordan menneskets synder tynger ham), Skt. Jørgen og dragen, »pavebullen« og »himmelborgen«, der begge er lutheranske indlæg i striden om kirkens reform, samt en helgeninde og en passionsfrise.

Korbue og triumfvæg er dekoreret af A. Wilckens.

Senrenæssance altertavle med oprindelige malerier. På pulpituret 12 apostelfigurer fra en sengotisk fløjaltertavle og et orgel fra 1699 (senere ombygget).

I koret et monstransskab fra o. 1300.

Romansk granitfont med 5 mandshoveder.

Dåbshimmel fra 1651.

På en nyere bjælke i triumfbuen en stor krucifiksgruppe fra slutningen af 15. årh.

Enkel renæssance prædikestol.

Lukkede stolestader fra 1730.

Senmiddelalderlig kirkekiste og pansret pengeblok fra 17. årh. To bruskbarokke epitafier, en romansk gravsten (i tårnrummet) og ca. 20 gravsten fra 16.-18. årh.

Kirken restaureret 1961 ved arkitekt R. Graae.

Kilde 
400 Danske Landsbykirker, Johan Exner, Gyldendal 1968,

Eksterne kilder og henvisninger 

 Brøns Kirke  hos nordenskirker.dk
 Brøns Kirke hos KortTilKirken.dk
 Brøns Kirke i bogværket Danmarks Kirker (udg. af Nationalmuseet)

Kirker i Tønder Kommune
Kirker i Ribe Stift
Kirker i Tønder Amt
Painted Ladies

Painted Ladies er en betegnelse for victorianske og edwardianske huse og bygninger malet i tre eller flere farver, som pryder eller forbedrer deres arkitektoniske detaljer.

Eksterne henvisninger 

Arkitektur
Højst Kirke

Højst Kirke er en middelalderlig bygning i den lille by Øster Højst i Sønderjylland.

Til den velbevarede, romanske teglstenskirke slutter sig et gotisk tårn og våbenhus fra o. 1750. De romanske bygningsdele smykkes øverst af friser. Våbenhuset har barokgavl og et smukt dørparti. Det hvælvede tårnrum har arkade til skibet. Skib og kor har gotiske ribbehvælvinger, smykket med kalkmalede dekorationer fra 1501. Hvælvene dækker delvis de bevarede sidealternicher nord og syd for triumfbuen. Apsis har træhvælv fra 1852.

Gotisk fløjaltertavle fra slutningen af 15. årh. I midtfeltet en Golgata-scene, i sideskabene 12 apostelfigurer. 1702 fik tavlen bl.a. et topstykke med Kristus-medaljon samt staffering.

Kalk og disk fra begyndelsen af 17. århundrede.

Romansk granitfont.

Renæssance prædikestol med karnap, i felterne relieffer over Kristi liv.

På nordvæggen korbuekrucifiks med figur fra 1744 og sidefigurer fra o. 1500.

I et sidealterskab en Maria med barnet, figuren stod oprindeligt i et andet, nu forsvundet skab.

Kilde 
400 Danske Landsbykirker, Johan Exner, Gyldendal 1968,

Eksterne kilder/henvisninger 

 Højst Kirke hos KortTilKirken.dk
 Højst Kirke i bogværket Danmarks Kirker (udg. af Nationalmuseet)

Kirker i Tønder Kommune
Kirker i Ribe Stift
Kirker i Tønder Amt
Dilma Rousseff

Dilma Vana Rousseff (brasiliansk potugisisk:ˈdʒiwmɐ χuˈsɛf; født 14. december 1947) er økonom, politiker og tidligere præsident for Brasilien. Hun er den første kvindelige præsident i Brasilien.

Hun blev valgt til præsident i 2010 og blev indsat i embedet den 1. januar 2011. Ved præsidentvalget den 26. oktober 2014 blev hun genvalgt med en kneben sejr over modkandidaten Aécio Neves.

Ifølge en populær undersøgelse foretaget af Datafolha Institute i 2017 vurderede 32% af de 2 781 respondenter Lula's regering som den regering, der registrerede den mest korruption i Brasiliens historie. Bag ham kommer Dilma Rousseffs regering, ifølge 22% af vælgerens mening.

Ungdomsårene 
Dilma Rousseff er datter af den bulgarsk-brasilianske advokat og iværksætter Pedro Rousseff (oprindeligt Pétar Russév) og læreren Dilma Jane Silva. Hun voksede op i et øvre middelklassehjem i Belo Horizonte.

Rousseff har en universitetsgrad i økonomi fra Universidade Federal do Rio Grande do Sul. Som ung kvinde sluttede hun sig til de marxistiske geriljaer, der kæmpede mod det militære regime. På det tidspunkt var hun medlem af tre terrororganisationer: Colina (Comando de Libertação Nacional), VAR-Palmares (Vanguarda Armada Revolucionária-Palmares) og VPR (Vanguarda Popular Revolucionária). Disse tre grupper var ansvarlige for mordet på 16 mennesker mellem 1968 og 1972, primært militært personel. De begik også angreb og kidnapninger. Lederen af VAR-Palmares var Carlos Araújo, der skulle være hendes anden mand (Galeno, den første mand, deltog i kapring af et fly og gik i eksil i Cuba). Som medlem af Colina hjalp hun med at planlægge tre bankrøverier. I 1970-1972 blev hun fængslet, hvor hun blev tortureret i 22 dage.

Fodnoter

Eksterne henvisninger 

 2010 Presidential Elections – Interview with Dilma Rousseff  Jornal Nacional, August 9, 2010.
 2010 Presidential Elections – Interview with Dilma Rousseff  Jornal Nacional, October 18, 2010.
 One presidential program on Tv , September 28, 2010.
 Biographical Data of Minister Dilma Vana Rousseff  from the website of the Presidency of Brazil
 BARRIONUEVO, Alexei. "The Health of a Likely Presidential Candidate Comes Under Brazil's Microscope" , The New York Times, May 23, 2009.
 DUFFY, Gary. "Brazil local vote to have national impact" , BBC News, October 4, 2008.

Politikere fra Brasilien
Brasiliens præsidenter
Økonomer
Personer fra Belo Horizonte
Gudrun Andresen

Gudrun Andresen født Hansen (12. april 1908 i Brænde Lydinge – 1. august 1996 i Egtved) var en dansk højskolelærer og forfatter. Hun var fra 1931 gift med højskolemanden Sune Andresen.

Gudrun Andresen var fra trediverne en markant personlighed inden for uddannelse af håndarbejdslærere. Hun besad stor viden om gamle danske tekstiler og håndarbejder og udgav flere bøger om emnet.

Hun arbejdede som højskolelærer på Snoghøj Højskole (1931-40) og fra (1940-72) på Engelsholm Højskole, som hun var med til at starte sammen med sin mand samt Frede og Sigrid Bording.

Eksterne henvisninger 
 Gudrun Andresen i Dansk Biografisk Leksikon, 3. udgave
 
 

Folkehøjskolelærere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Club Atlético Banfield

Club Atlético Banfield (eller bare Banfield) er en argentinsk fodboldklub fra Buenos Aires-forstaden Lomas de Zamora. Klubben spiller i landets andenbedste liga, Primera B Nacional, og har hjemmebane på stadionet Estadio Florencio Sola. Klubben blev grundlagt den 21. januar 1896, og vandt i 2009 sit første argentinske mesterskab. Derudover er klubben to gange, i 1951 og 2005, sluttet på ligaens andenplads.

Banfields største rivaler er et andet Buenos Aires-hold, Club Atlético Lanús.

Titler 
 Argentinsk mesterskab (1): 2009 (Apertura)

Kendte spillere 
  Ricardo Lavolpe
  Javier Zanetti
  Julio Cruz
  Pablo Paz
 / Mauro Camoranesi
  Rodrigo Palacio
  Sergio Vázquez
  Sebastián Fernández

Danske spillere 
  Ingen

Eksterne henvisninger 

 Klubbens officielle hjemmeside 

Etableret i 1896
Fodboldklubber i Buenos Aires
Dines Skafte Jespersen

Dines Skafte Jespersen (født 29. januar 1905, død 5. december 1988) var en dansk lærer og forfatter. Han er begravet på nordre kirkegård på Hirsholmene.

Dines Skafte Jespersen skrev en lang række børne- og ungdomsbøger. Mest kendt er han nok for bogserien om Troldepus.

Referencer

Eksterne henvisninger 
 
 

Lærere fra Danmark
Børnebogsforfattere fra Danmark
Dansksprogede forfattere fra Danmark
Forfattere fra Indien
Hyundai ix20

Hyundai ix20 er en mini MPV fra Hyundai. Det er den første mini MPV fra fabrikanten, som kommer ud hos forhandlerne i november 2010.

ix20 findes i tre udstyrsvarianter, Classic, Comfort og Style. ix20 produceres sammen med Hyundai i30 og den teknisk identiske Kia Venga på Hyundai-fabrikken i Nošovice i Tjekkiet.

ix20 blev præsenteret på Paris Motor Show i 2010 og er udviklet specielt til det europæiske marked efter Hyundais nye designstil, fluidic sculpture (flydende skulptur) i forsknings- og udviklingscentret i Rüsselsheim i Tyskland.

ix20 findes i første omgang med en 1,4 CRDi med 90 hk og to benzinmotorer, 1,4 med 90 hk og 1,6 med 125 hk. Alle motorer opfylder Euro 5-euronormen og fås med start/stop-system som ekstraudstyr.

Eksterne henvisninger 

Ix20
Mini-MPV'er
Forhjulstrukne biler
Biler introduceret i 2010
Biler fra 2010'erne
San Lorenzo de Almagro

Club Atlético San Lorenzo de Almagro (normalt bare kendt som San Lorenzo de Almagro eller bare San Lorenzo) er en argentinsk fodboldklub fra hovedstaden Buenos Aires. Klubben spiller i landets bedste liga, Primera División de Argentina, og har hjemmebane på stadionet Estadio Pedro Bidegain. Klubben blev grundlagt den 1. april 1908, og har siden da vundet adskillige titler, blandt andet 10 argentinske mesterskaber og Copa Sudamericana.

Titler 
 Argentinsk mesterskab (15): 1923, 1924, 1927, 1933, 1936 (Copa de Honor), 1946, 1959, 1968 (Metropolitano), 1972 (Metropolitano), 1972 (Nacional), 1974 (Nacional), 1995 (Clausura), 2001 (Clausura), 2007 (Clausura), 2013 (Inicial)
 Copa de la República (1): 1943
 Supercopa Argentina (1): 2015
 Copa Campeonato del Río de la Plata (1): 1923
 Copa Aldao (1): 1927
 Copa Mercosur (1): 2001
 Copa Sudamericana (1): 2002
 Copa Libertadores (1): 2014

Kendte spillere 
  Ricardo Lavolpe
  Jorge Olguín
  Oscar Ortiz
  Roberto Telch
  Oscar Ruggeri
 / Guillermo Franco
  Ezequiel Lavezzi
  Kily González
  Paolo Montero
  Sebastián Abreu

Danske spillere 
  Ingen

Eksterne henvisninger 

 

Etableret i 1908
Fodboldklubber i Buenos Aires
Sekundærrute 160

Sekundærrute 160 er en landevej på Fyn, som strækker sig fra Odense til Nyborg, nærmest parallelt med Europavej E20, den fynske motorvej. Den samlede årsdøgntrafik var i 2008 på mellem 5.500 – 10.500 køretøjer i gennemsnit. Vejen er 27 kilometer lang, og går blandt andet gennem Langeskov, Ullerslev og Hjulby, hvorefter den ender i centrum af Nyborg.

Kilder 

160
Sekundærrute 161

Sekundærrute 161 er en dansk landevej, som strækker sig fra Kolding i Jylland til Odense på Fyn. 161 er den sekundærrute, som også passerer den gamle lillebæltsbro mellem Jylland og Fyn. På vejens 61 km, som går fra Kolding, passerer den blandt andet byer som Nørre Bjert, Taulov, Snoghøj, Middelfart, Nørre Aaby, Vissenbjerg, Blommenslyst, hvorefter vejen ender i Odense og går over i Ringvej 2. Vejen følger parallelt E20 fra Kolding og hele vejen til Odense, og er den gamle hovedvej, før motorvejen over Fyn, blev bygget i sin tid.

Kilder 

161
Argentinos Juniors

Asociación Atlética Argentinos Juniors (normalt bare kendt som Argentinos Juniors) er en argentinsk fodboldklub fra hovedstaden Buenos Aires. Klubben spiller i landets bedste liga, Primera División de Argentina, og har hjemmebane på stadionet Estadio Diego Armando Maradona, opkaldt efter klubbens måske mest berømte spiller nogensinde, verdensstjernen Diego Maradona, der var tilknyttet klubben fra 1976 til 1981. 

Argentinos Juniors blev grundlagt den 15. august 1904, og har siden da tre gange vundet det argentinske mesterskab, én gang Copa Libertadores, og én gang Copa Interamericana.

Titler 
 Argentinsk mesterskab (3): 1984 (Metropolitano), 1985 (Nacional), 2010 (Clausura)

 Copa Libertadores (1): 1985

 Copa Interamericana (1) 1986

Kendte spillere 
  Ubaldo Fillol
  José Pekerman
  Jorge Olguín
  Diego Maradona
  Pedro Pasculli
  Sergio Batista
  Claudio Borghi
  Fernando Redondo

Danske spillere 
  Ingen

Eksterne henvisninger 
 Klubbens officielle hjemmeside

Etableret i 1904
Fodboldklubber i Buenos Aires
Newell's Old Boys

Club Atlético Newell's Old Boys (normalt bare kendt som Newell's Old Boys) er en argentinsk fodboldklub fra byen Rosario. Klubben spiller i landets bedste liga, Primera División de Argentina, og har hjemmebane på stadionet Estadio Marcelo Bielsa, opkaldt efter en tidligere spiller og træner i klubben, Marcelo Bielsa. 

Newell's Old Boys blev grundlagt den 3. november 1903, og har siden da fem gange vundet det argentinske mesterskab, senest i 2004, hvor man vandt det såkaldte Apertura-mesterskab.

Klubbens engelsk-klingende navn skyldes at klubbens stiftere, der valgte at opkalde klubben efter den engelske indvandrer og fodboldpionér Isaac Newell, var studerende på en engelsksproget skole.

Titler 
 Argentinsk mesterskab (6): 1974 (Metropolitano), 1988, 1991, 1992 (Clausura), 2004 (Apertura),  2013 (Final)

Kendte spillere 
  Jorge Valdano
  Santiago Santamaría
  Diego Maradona
  Ricardo Giusti
  Américo Gallego
  Juan Simón
  Sergio Omar Almirón
  Abel Balbo
  Gerardo "Tata" Martino
  Gabriel Batistuta
  Néstor Sensini
  Mauricio Pochettino
  Aldo Duscher
  Gabriel Heinze
  Maxi Rodríguez
  Walter Samuel
  Ariel Ortega
  Ezequiel Garay
  Lionel Messi
  Ignacio Scocco
  Lucas Bernardi

Danske spillere 
  Ingen

Eksterne henvisninger 
 Klubbens officielle hjemmeside

Fodboldklubber i Argentina
Etableret i 1903
Rosario
Nørre Løgum Kirke

Nørre Løgum Kirke, 2 km NV for Løgumkloster.

Anselig kirke, består af romansk kor og skib med unggotisk vestforlængelse og sengotisk tårn og våbenhus. De romanske afsnit er opført af tegl, formentlig i slutningen af 12. årh., og gesimsen prydes af små rundbuer på glaserede dværgsøjler. Begge dørsteder er bevaret tilmurede.

I slutningen af 14. årh. fik kor og skib med vestforlængelse krydshvælvinger, og kort efter er formentlig tårnet opført. Det fungerer nu atter som våbenhus.

En latinsk indskrift beretter, at blomsterornamenterne på hvælvene blev fuldført aftenen før Mariæ bebudelse (24/3) 1518.

Ved en restaurering 1961 blev en sengotisk skabsaltertavle med en figurgruppe på hver side af den korsfæstede samt 12 apostelfigurer genskabt. Nogle dele, tilføjet i 18. årh., er anbragt bag orglet.

 Sengotisk kalk og disk, o. 1500. Fem sæt alterstager, det ældste unggotiske.
 Glimrende unggotisk korbuekrucifiks fra beg. af 14. årh. Jævnaldrende processionskrucifiks.
 Romansk granitfont med relief af den tronende Kristus m. m.
 Prædikestol fra 1648 med relieffer af Kristi historie.
 Vestpulpitur fra 1707.
 Klingpung fra 18. årh. Klokke fra slutningen af 14. årh. med latinsk indskrift: »abbed Thomas lod mig gøre«.
 To mindetavler over faldne 1914-18.
 Kirken er restaureret 1957 af arkitekterne R. Aas og R. Graae.

Eksterne kilder og henvisninger 
400 Danske Landsbykirker, Johan Exner, Gyldendal 1968, 
 Nørre Løgum Kirke hos KortTilKirken.dk
 Nørre Løgum Kirke i bogværket Danmarks Kirker (udg. af Nationalmuseet)

Kirker i Tønder Kommune
Kirker i Ribe Stift
Kirker i Tønder Amt
Klingpung

En klingpung er en pose eller pung med en lille klokke eller bjælde, anbragt på et langt skaft. 

Klingpung blev tidligere anvendt til indsamling af penge blandt menigheden i kirken under gudstjenesten.

Eksterne henvisninger 

Kirker
Pengebeholdere

en:Collection_plate
sv:Kollekt
Mesterholdenes Europa Cup i håndbold 1976-77 (kvinder)

Mesterholdenes Europa Cup i håndbold 1976-77 for kvinder var den 17. udgave af Mesterholdenes Europa Cup i håndbold for kvinder. Turneringen havde deltagelse af 19 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp.

Turneringen blev vundet af Spartak Kijev fra Sovjetunionen, som i finalen på hjemmebane i Kijev besejrede SC Leipzig fra Østtyskland med 15-7. Det var sjette gang i turneringens historie, at Spartak Kijev vandt titlen, og det sovjetiske hold fik dermed revanche for nederlaget til SC Leipzig i finalen tre sæsoner tidligere.

Danmarks repræsentant i turneringen var de danske mestre fra Frederiksberg IF, som blev slået ud i 1/8-finalen, hvor holdet tabte 20-37 over to kampe til de senere vindere fra Spartak Kijev.

Resultater

1/16-finaler

Ottendedelsfinaler

Kvartfinaler

Semifinaler

Finale 

Finalen blev spillet i Kijev i Sovjetunionen.

Kilder / eksterne henvisninger 
 World Handball Archive – Women Handball European Champions Cup 1977

Noter 

1976-77 (kvinder)
Håndbold i 1976
Håndbold i 1977
Kvindehåndbold
Død postkasse

En død postkasse (også dead drop eller dead letter box) er et fagudryk fra spionagens verden, og drejer sig om et sted som benyttes til hemmelig overlevering af meldinger eller genstande mellem to personer, uden at det bliver nødvendigt for dem at mødes. Ofte ledsages den af tegn placeret andetsteds som signal om at en melding er placeret eller afhentet. Et dead drop er som regel et sted som de involverede med rimelig lethed kan opsøge uden at vække opsigt, og tilpas afskærmet at de ikke risikerer at blive observeret når de anbringer f.eks konvolutten. Det kan dreje sig om en biblioteksbog, en hul sten, en sprække i en mur, under en bro på en gangsti. Signalet kan være et kridtmærke på en stolpe, en potteplante i vinduet, – kun fantasien sætter grænser.

Eksterne links 
 "Russians accuse 4 Britons of spying" Nyhetsmelding om russisk opdagelse af en britisk "wireless dead drop"
 "Old spying lives on in new ways" , BBC, 23. jan. 2006
 PET brugte hæk som ’død postkasse’ , Avisen.dk, 30. oktober 2007
 http://www.pet.dk/Organisation/Historie.aspx  
 Geocachen "Den Døde Postkasse T&L #22"

Spionage